Document ID: 32006D0070

KOMISJONI OTSUS,
31. jaanuar 2006,
millega muudetakse otsust 2001/844/EÜ, ESTÜ, Euratom
(2006/70/EÜ, Euratom)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artikli 218 lõiget 2,
võttes arvesse Euroopa Aatomienergiaühenduse asutamislepingut, eriti selle artiklit 131,
võttes arvesse Euroopa Liidu lepingut, eriti selle artikli 21 lõiget 1 ja artikli 41 lõiget 1,
ning arvestades järgmist:
(1)
Komisjoni julgeolekualased sätted on esitatud komisjoni 29. novembri 2001. aasta otsuse 2001/844/EÜ, ESTÜ, Euratom (millega muudetakse komisjoni kodukorda) (1) lisas.
(2)
Komisjon on otsustanud teha mitmeid muudatusi tööülesannete jagamisel ning osakondade ja talituste määramisel.
(3)
Otsuse 2001/844/EÜ, ESTÜ, Euratom lisas olevad määratlused peavad olema kooskõlas asjakohaste sätetega tekstis.
(4)
Julgeolekut käsitlevate eeskirjade teksti tuleb vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2001/844/EÜ, ESTÜ, Euratom lisas sätestatud julgeolekut käsitlevaid eeskirju muudetakse järgmiselt.
1.
Jaotise 4.2. punktis e asendatakse väljend “komisjoni president” väljendiga “komisjoni julgeolekudirektoraadi direktor”.
2.
Jaotis 13 asendatakse järgmisega:
“13. KOMISJONI JULGEOLEKUNÕUKOGU
Luuakse komisjoni julgeolekunõukogu. Sinna kuuluvad personali ja halduse peadirektor, kes tegutseb esimehena, julgeolekuküsimuste eest vastutava voliniku kabineti liige, presidendi kabineti liige, peasekretäri asetäitja, kes juhatab komisjoni kriisiohjeldusrühma, õigustalituse, välissuhete, õigus-, vabadus- ja turvalisusküsimuste, Teadusuuringute Ühiskeskuse, informaatika ja siseauditi talituse peadirektorid ja komisjoni julgeolekudirektoraadi direktor või nende esindajad. Kutsuda võib ka teisi komisjoni ametnikke. Julgeolekunõukogu töövaldkonda kuulub julgeolekumeetmete hindamine komisjonis ja selles valdkonnas ettepanekute tegemine julgeolekuküsimuste eest vastutavale komisjoni liikmele.”
3.
Liites 2 asendatakse sõna “president” väljendiga “julgeolekuküsimuste eest vastutav komisjoni liige”.
4.
Liite 4 punkti 10 alapunktis c asendatakse sõna “president” väljendiga “komisjoni julgeolekudirektoraadi direktor”.
5.
Liite 5 punktis 7 asendatakse sõna “president” väljendiga “julgeolekuküsimuste eest vastutav komisjoni liige”.
6.
Läbivalt kogu julgeolekut käsitlevate eeskirjade tekstis ja selle lisades:
a)
asendatakse väljendid “komisjoni julgeolekubüroo” ja “komisjoni julgeolekutalitus” väljendiga “komisjoni julgeolekudirektoraat”;
b)
asendatakse väljend “komisjoni julgeolekubüroo juht” väljendiga “komisjoni julgeolekudirektoraadi direktor”.
7.
Lisa põhjenduse 7 järele lisatakse järgmine põhjendus: “Need sätted ei kahjusta asutamislepingu artiklit 286 ega Euroopa Parlamendi ja nõukogu 18. detsembri 2000. aasta määrust (EÜ) 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta.”
Artikkel 2
Käesolev otsus jõustub Euroopa Liidu Teatajas avaldamise päeval.
Brüssel, 31. jaanuar 2006

Labels: 10
9
15
12